論語 (Wikisource)/述而第七
七之一
子曰ク：「述ベテ不作ラ、信ジテ好ム古ヲ。竊カニ比ス我ガ老彭ニ。」
 子曰く：「述べて作らず、信じて古を好む。かに我が老彭に比す。」

七之二
子曰ク：「默シテ識ス之ヲ、學ビテ不厭ハ、誨ヘテ人ヲ不倦マ、何カ有ラン我ニ哉？」
 子曰く：「黙して之を識し、学びて厭はず、人をへてまず。何か我に有らんや？」

七之三
子曰ク：「德之不ル脩メ、學之不ル講セ、聞キテ義ヲ不ル能ハ徙ル、不善ノ不ル能ハ改ムル、是レ吾ガ憂ヒ也。」
 子曰く：「徳のめざる、学の講ぜざる、義を聞きてる能はざる、不善の改むる能はざる、是れ吾が憂ひなり。」

七之四
子之燕居、申申如タリ、夭夭如タリ。
 子の燕居、申申如たり。夭夭如たり。

七之五
子曰ク：「甚シイ矣、吾ガ衰ヘタル也！久シイ矣、吾不復タ夢ニ見周公ヲ！」
子曰く：「甚しいかな、吾が衰へたるや！久しいかな、吾た夢に周公を見ず！」

七之六
子曰ク：「志シ道ニ、據リ德ニ、依リ仁ニ、游ブ藝ニ。」
 子曰く：「道に志し、徳に拠り、仁に依り、芸にぶ。」

七之七
子曰ク：「自リ行フ束脩ヲ以上ハ、吾未ダ嘗テ無クンバアラ誨フルコト。」
 子曰く：「束脩を行ふより以上は、吾未だ嘗て誨ふること無くんばあらず。」

七之八
子曰ク：「不レバ憤セ不啓セ；不レバ悱セ不發セ。、不レバ以テ三隅ヲ反ラ、。」
 子曰く：「憤せざれば啓せず；せざれば発せず。、三隅を以てらざれば、。」

七之九
子食於有喪者之側、未嘗飽也。子於是日哭、則不歌。

七之十
子謂顏淵曰：「用之則行、舍之則藏。惟我與爾有是夫！」子路曰：「子行三軍、則誰與？」子曰：「暴虎馮河、死而無悔者、吾不與也。必也臨事而懼、好謀而成者也。」

七之十一
子曰：「富而可求也、雖執鞭之士、吾亦爲之；如不可求、從吾所好。」

七之十二
子之所愼：齊、戰、疾。

七之十三
子在齊聞韶、三月不知肉味、曰：「不圖爲樂之至於斯也！」

七之十四
冉有曰：「夫子爲衞君乎？」子貢曰：「諾、吾將問之」。入曰：「伯夷叔齊、何人也？」曰：「古之賢人也。」曰：「怨乎？」曰：「求仁而得仁、又何怨？」出、曰：「子不爲也。」

七之十五
子曰：「飯疏食、飮水、曲肱而枕之、樂亦在其中矣。不義而富且貴、於我如浮雲。」

七之十六
子曰：「加我數年、五十以學易、可以無大過矣。」

七之十七
子所雅言：「詩・書・執禮、皆雅言也。」

七之十八
葉公問孔子於子路、子路不對。子曰：「女奚不曰：『其爲人也、發憤忘食、樂以忘憂、不知老之將至云爾。』」

七之十九
子曰：「我非生而知之者、好古、敏以求之者也。」

七之二十
子不語怪・力・亂・神。

七之二一
子曰：「三人行、必有我師焉。擇其善者而從之、其不善者而改之。」

七之二二
子曰：「天生德於予、桓魋其如予何！」

七之二三
子曰：「二三子、以我爲隱乎？吾無隱乎爾！吾無行而不與二三子者、是丘也。」

七之二四
子以四敎：文・行・忠・信。

七之二五
子曰：「聖人、吾不得而見之矣！得見君子者、斯可矣。」子曰：「善人、吾不得而見之矣！得見有恆者、斯可矣。亡而爲有、虚而爲盈、約而爲泰、難乎有恆矣！」

七之二六
子釣而不綱、弋而不射宿。

七之二七
子曰：「蓋有不知而作之者、我無是也。多聞、擇其善者而從之、多見而識之、知之次也。」

七之二八
互鄕難與言。童子見、門人惑。子曰：「與其進也、不與其退也。唯何甚？人潔己以進、與其潔也、不保其往也！」

七之二九
子曰：「仁遠乎哉？我欲仁、斯仁至矣。」

七之三十
陳司敗問：「昭公知禮乎？」孔子對曰：「知禮。」孔子退、揖巫馬期而進之、曰：「吾聞君子不黨、君子亦黨乎？君取於呉爲同姓、謂之呉孟子。君而知禮、孰不知禮？」巫馬期以告。子曰：「丘也幸、苟有過、人必知之。」

七之三一
子與人歌而善、必使反之、而後和之。

七之三二
子曰：「文、莫吾猶人也；躬行君子、則吾未之有得！」

七之三三
子曰：「若聖與仁、則吾豈敢？抑爲之不厭、誨人不倦、則可謂云爾已矣！」公西華曰：「正唯弟子不能學也！」

七之三四
子疾病、子路請禱。子曰：「有諸？」子路對曰：「有之。誄曰：『禱爾于上下神祇。』子曰：「丘之禱久矣！」

七之三五
子曰：「奢則不孫、儉則固；與其不孫也、甯固。」

七之三六
子曰：「君子坦蕩蕩、小人長戚戚。」

七之三七
子温而厲、威而不猛、恭而安。